LIFE BAY VIEW-hospitaal derde keer onder top-20 hospitale in die land - MosselbayonTheline
Die Life Bay View-private hospitaal in Mosselbaai is vanjaar vir die derde agtereenvolgende keer onder die 20 beste hospitale in die land volgens die jongste meningsopname onder pasiënte van Discovery Health.
Hoewel dit baie verblydende nuus is te midde van die landwye krisis waarin gesondheidsdienste gedompel is, kan 'n mens nie help om te vra wat van die 85 % Mosselbaaiers wat NIE die peperduur mediese skemas kan bekostig nie en derhalwe noodgedwonge afhanklik is van die oorvol staatshospitale en klinieke wat onder kritieke geld- en personeeltekorte gebuk gaan?
Lede van mediese skemas wat deur Discovery Health geadministreer word, het aan die peiling deelgeneem oor die
hospitale waar hulle in 2017 opgeneem is. Die lys is uit 140 hospitale saamgestel.
Dié wat nou die derde jaar agtereenvolgens op die lys is, is die Gateway- private hospitaal en Life Bay View- private hospitaal.
Die Netcare N1 City-hospitaal is die tweede jaar agtereenvolgens op die lys.
Die National Hospital Network (NHN) is besonder trots daarop dat hy agt hospitale onder die 20 beste hospitale vir 2017 het. Die NHN-hospitale wat in die top-20 is, is:
Ahmed Al-Kadi; eThekwini; Gateway; Hillcrest; Lowveld; Nu-Shifa; Wilmed Park; en Zuid-Afrikaans.
Life Healthcare het die meeste hospitale op die lys
Die peiling word aan volwasse lede van die mediese skemas gestuur wat deur Discovery Health geadministreer word, sewe dae nadat hulle uit die hospitaal ontslaan is. Lede wat meer as een keer in dieselfde hospitaal opgeneem is, kan net een keer elke vier maande aan die peiling deelneem. As dieselfde lid na 'n
ander hospitaal gaan, word 'n peiling ook gedoen.
"Die inligting van die peiling word openbaar gemaak om die bestuur van hospitale aan te moedig om hul pasiënte se sienings ernstig op te neem. " – Discovery
Van die vrae hou verband met die gehalte van die sorg wat die verpleegpersoneel bied; die reaksietyd van
personeel; die gehalte van dokters se sorg; die hospitaalomgewing; pynbestuur; inligting wat aan die pasiënte gegee word oor hul medikasie; inligting wat aan die pasiënte gegee word oor hul ontslag uit die hospitaal, en 'n algehele telling.
Moodley Naidoo sê daar is in sekere kategorieë die afgelope jare voortdurende vordering gesien. Dit kategorieë wat deurlopend die hoogste punte kry, is kommunikasie deur dokters en pynbestuur.
Volgens haar is 'n goeie verbetering gesien in die inligting wat oor medikasie gegee word, en in die kommunikasie deur verpleegpersoneel.
0 #1 ojigebum 2020-08-21 16:02
Buy [censored] Online: http://mewkid.net/when-is-xuxlya/ [censored] 500mg Capsules unf.akef.mosselbayontheline.co.za.zio.fq http://mewkid.net/when-is-xuxlya/